FSMART รูดต่อ 3% “นิวโลว์” รอบเกือบ 4 ปี ฟากโบรกฯแนะ “ถือ” มองกำไรครึ่งปีหลังฟื้นตัวช้า
FSMART รูดต่อ 3% "นิวโลว์" รอบเกือบ 4 ปี ฟากโบรกฯแนะ "ถือ" มองกำไรครึ่งปีหลังฟื้นตัวช้า ล่าสุด ณ เวลา 15.35 น. อยู่ที่ระดับ 7.25 บาท ลดลง 0.20 บาท หรือ 2.68% สูงสุดที่ระดับ 7.50 บาท ต่ำสุดที่ระดับ 7.15 บาท มูลค่าการซื้อขาย 7.39 ล้านบาท
6 พ.ย. 2561

ผู้สื่อข่าวรายงานว่า ราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 15.35 น. อยู่ที่ระดับ 7.25 บาท ลดลง 0.20 บาท หรือ 2.68% สูงสุดที่ระดับ 7.50 บาท ต่ำสุดที่ระดับ 7.15 บาท มูลค่าการซื้อขาย 7.39 ล้านบาท

โดยราคาหุ้น FSMART ปรับตัวลดลงต่อเนื่องเป็นวันที่ 4 นับตั้งแต่ราคาปิดที่ระดับ 7.70 บาท เมื่อวันที่ 31 ต.ค. 61 และทำจุดต่ำสุดในรอบเกือบ 4 ปี นับตั้งแต่ราคาปิดที่ระดับ 7.10 บาท เมื่อวันที่ 12 ธ.ค.57
ด้านนักวิเคราะห์ บล.ฟินันเซีย ไซรัส ระบุว่า กำไรช่วงครึ่งปีแรกที่ผ่านมาโต 7.2% จากปีก่อน และเป็นสัดส่วน 47% ของคาดทั้งปีที่ 625 ล้านบาท โต15% จากปีก่อน ขณะที่มองกำไรในช่วงครึ่งหลังปีนี้ฟื้นต่อเนื่องช้าๆ
ทั้งนี้ คงคำแนะนำ “ถือ” ราคาเป้าหมายปี 2561 ที่ 9.80 บาท (ที่ PE 12.5 เท่า) โดยบริษัทมีแผนบริการใหม่ๆ ผ่านตู้ เช่น ขายซิมโทรศัพท์มือถือ การพัฒนาระบบ KYC พิสูจน์ตัวตนผ่านระบบอิเลคทรอนิคส์ เพื่อให้บริการเปิดบัญชีธนาคาร เป็นต้น คาดว่าจะเห็นความคืบหน้าในไตรมาส 4/61 แต่ใช้เวลากว่าจะทำรายได้อย่างมีนัย อย่างเร็ว ในกลางปีหน้า
รวมทั้งการเพิ่มความร่วมมือกับอีก 1 ธนาคารด้านการโอนเงินผ่านตู้ (จากปัจจุบันร่วมกับ 2 แบงก์ KBANK และ KTB) ในปีนี้ หลังล่าช้าในปีก่อน